OpenLLM-France/wikimedia huggingface dataset:
# Guium

Guium (o tal vegada Guius, pronunciat /gújum/ o /gwíum/) fou un municipi romà de dret llatí de l'illa de Mallorca, documentat principalment en un passatge de Plini el Vell i de situació desconeguda. Apareix mencionat juntament amb el municipium de Tucis, el qual tampoc no ha estat identificat.
Guium apareix citat en un passatge de Plini com a oppidum latinum, interpretat com a municipi de dret llatí. Hom pensa que s'hauria tractat d'una localitat indígena amb una modalitat d'habitatge inicialment inalterada per la presència romana i integrada al domini romà com a civitas stipendiaria. Probablement va rebre la condició de municipi de dret llatí la segona meitat del segle i aC.
Històricament, el text de Plini s'havia llegit erròniament i la ciutat es va conèixer com a Cinium fins a la restitució de Detlefsen (1904). Així, hom trobava semblances amb el nom de la vila de Sineu i fins al segle xix hom creia que el dit municipi de dret llatí, germà de Tucis i conegut amb el nom de Cinium, es trobava sota Sineu. Una lectura més acurada permeté de restituir la forma correcta, Guium, de manera que la identificació amb Sineu està totalment descartada.
A més, Guium ha estat identificat epigràficament en la forma del seu gentilici, Guiuntanus, en una inscripció trobada a Tàrraco que menciona un personatge de Guium, pertanyent a la tribu Quirina. Atès que tota la resta de ciutadans balears coneguts pertanyien a la tribu Velina, hom ha proposat que els de Guium (i llavors possiblement també els de Tucis) s'haurien adscrit a la Quirina.
Pel que fa a la seva localització, una vegada descartada la identificació amb Sineu, hom ha proposat diversos llocs, entre els quals principalment una possible població associada a la necròpolis de la Carrotja i suposadament situada baix de l'actual vila de les Salines. També s'ha proposat la zona del Palmer, a Campos. No obstant això, es tracta de conjectures sense proves que ho sostenguin. Per altra banda, no es coneixen paral·lels toponímics a Guium enlloc.

## Referències

* ↑ El lloc apareix citat en acusatiu Guium, de manera que hom ha de reconstruir el nominatiu, que bé pot ser Guius o Guium. La tradició opta per la segona opció.
* ↑ García Riaza i Sánchez León, 2000, p. 74.
* ↑ Plini, III 77.
* 1 2 3 4 García Riaza i Sánchez León, 2000, p. 71.
* 1 2 García Riaza i Sánchez León, 2000, p. 69.
* 1 2 Coromines i Mascaró, 1989, p. 300.
* ↑ Abascal Palazón, Juan Manuel. «Caius Gavius Amethystus». Real Academia de la Historia. [Consulta: 22 març 2020].
* ↑ García Riaza i Sánchez León, 2000, p. 80.
* ↑ García Riaza i Sánchez León, 2000, p. 75.

## Bibliografia

* Coromines, Joan; Mascaró Pasarius, Josep. Onomasticon Cataloniæ. vol. I. Barcelona: Curial, 1989. ISBN 84-7256-330-8.
* García Riaza, Enrique; Sánchez León, María Luisa. Roma y la municipalización de las Baleares. Palma: Universitat de les Illes Balears, 2000. ISBN 8476326262.
# Matúš Kozáčik

Matúš Kozáčik (Dolný Kubín, Eslovàquia, 27 de desembre de 1983) és un futbolista professional eslovac. Juga de porter i el seu actual equip és el FC Viktoria Plzeň de la Gambrinus Lliga de la República Txeca.

## Internacional

Ha estat internacional amb la Selecció de futbol d'Eslovàquia, ha jugat 1 partit internacional.

## Clubs

Mentre Kozáčik jugava al SK Slavia Prague, Leeds United el va portar a judici el desembre de 2006.
| Club | País | Any |
| MFK Kosice | Eslovàquia | 2000-2002 |
| Slavia Praga | República Txeca | 2002-2007 |
| Sparta de Praga | República Txeca | 2007-2010 |
| Anorthosis Famagusta | Xipre | 2010-2012 |
| FC Viktoria Plzeň | República Txeca | 2012- |

## Referències

* ↑ «TRIALIST UPDATE». leedsunited.com. [Consulta: 2 febrer 2012].

## Enllaços externs

* Statistics on SK Slavia Praha website Arxivat 2006-12-31 a Wayback Machine.
* Matúš Kozáčik - Estadístiques de la Lliga txeca de futbol a Fotbal DNES (txec)
* Matúš Kozáčik a National-Football-Teams.com (anglès)
# Lepidotrigla nana

Lepidotrigla nana és una espècie de peix pertanyent a la família dels tríglids.

## Descripció

* Fa 10,1 cm de llargària màxima.

## Hàbitat

És un peix marí, batidemersal i d'aigües fondes que viu entre 290-310 m de fondària.

## Distribució geogràfica

Es troba al Pacífic occidental: Nova Caledònia.

## Observacions

És inofensiu per als humans.

## Referències

* ↑ Günther A., 1860. Catalogue of the Acanthopterygian fishes in the collection of the British Museum. 2. Squamipinnes, Cirrhitidae, Triglidae, Trachinidae, Sciaenidae, Polynemidae, Sphyraenidae, Trichiuridae, Scombridae, Carangidae, Xiphiidae. Londres. Cat. Fishes v. 2. i-xxi + 1-548.
* ↑ uBio (anglès)
* ↑ Del Cerro, L. & Lloris, D., 1997. Gurnard fishes (Scorpaeniformes, Triglidae) from off New Caledonia, with description of five new species. Núm. 6. A: Séret, B. (ed.), Résultats des Campagnes MUSORSTOM, v. 17. Memoires du Museum National d'Histoire Naturelle (N. S.) (Série A) Zoologie v. 174: 91-124.
* 1 2 3 4 FishBase (anglès)

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Mas Nofre

Mas Nofre és un monument del municipi de Sant Gregori (Gironès) protegit com a bé cultural d'interès local.

## Descripció

Antiga masia de planta rectangular desenvolupada en planta baixa i una planta pis. Les parets portants són de maçoneria i carreus desiguals revestits a les façanes amb un arrebossat que deixa a la vista els carreus de les obertures i les cantonades. La porta d'accés i les finestres són emmarcades amb carreus bisellats, l'ampit de les finestres és una pedra motllurada que descansa sobre tres grossos carreus. A la llinda hi ha motius religiosos cisellats de pedra. La coberta és de teula àrab a dues vessants acabada amb un ràfec de doble filera de teules i rajols. L'interior és estructurat en tres crugies perpendiculars a la façana principal, els sostres són fets amb bigues de fusta. Anteriorment, a la planta baixa hi havia un cel ras de rajol en forma de volta.

## Història

Algunes obertures de l'interior són emmarcades amb carreus de pedra, en una d'elles hi ha cisellat a la llinda l'any 1627.

## Referències

* 1 2 «Mas Nofre». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 desembre 2012].
# Al-Mayassa bint Hamad bin Khalifa Al-Thani

Al-Mayassa bint Hamad bin Khalifa Al Thani (Qatar, 1983) és la catorzena filla del xeic Hamad bin Khalifa Al Thani, actual emir de Qatar, i la filla gran de l'emir amb la seva segona esposa, Sheikha Mozah bint Nasser al-Missned. Ha estat descrita com la «dona més poderosa del món de l'art». També apareix a la Llista Forbes de dones poderoses.

## Biografia

Es va graduar amb un B. A. llicenciat en ciències polítiques i literatura de la Universitat Duke de Durham (Carolina del Nord), el 2005. Mentre era a Duke, va ser vicepresidenta de l'Associació Internacional, Vicepresidenta de Hiwar (una organització per promoure el diàleg polític), i delegada de les Nacions Unides entre 2001-2002.
Durant l'any escolar 2003-2004, va estudiar a la Universitat de París Panthéon-Sorbonne i a l'Institut d'Estudis Polítics de París.
Després de la seva graduació, Sheikha Al-Mayassa va fundar l'ONG Reach Out To Asia. També presideix l'Autoritat dels Museus de Qatar i el Doha Film Institute.

## Matrimoni i fills

Es va casar amb Sheikh Jassim bin Abdul Aziz Al-Thani al Palau d'Al-Wajbah, Doha, el 6 de gener. Junts tenen dos fills:
* Sheikh Mohammed
* Sheikh Hamad

## Referències

* 1 2 «Art and the Middle East: Qatar’s culture queen». The Economist, 31-03-2012 [Consulta: 23 agost 2012].
* ↑ «Mixing Oil and Hollywood: Tribeca Festival Expands to the Persian Gulf». The New York Times, 23-10-2009.
* ↑ «Leadership - the Institute: Doha Film Institute Leadership». Doha Film Institute.

## Enllaços externs

* Muslim Women: Past and Present Arxivat 2013-10-29 a Wayback Machine.
# Ram-Hurmuz

Ram-Hurmuz o Ramhormoz és una antiga població de la província del Khuzestan, antiga Samangan, a 84 km al sud-est d'al-Ahwaz. Era un encreuament de camins entre al-Ahwaz, Shushtar, Isfahan i el Fars (via Arradjan) i el mercat natural dels bakhtiyaris i kuhgilu (ètnics lurs). Modernament s'hi va trobar petroli a l'inici del segle xx. A uns 3 km hi ha el territori històric de Ramshir. Encara que s'hi ha trobat una tomba elamita es pensa que fou fundada pel sassànida Ormazd I (vers 270-271). Va tenir bisbes nestorians, que són esmentats el 577 i 587. Fou una de les onze kuras del Khuzestan i de la qual les viles principals eren Sanbil, Idhadj, Bazank, Ladh, Gh.rwa (?), Rabadj i Kuzuk (Yaqut al-Hamawí hi afegeix Arbuk a 10 km d'al-Ahwaz). El buwàyhida Àdud-ad-Dawla va construir un mercat a les proximitats. Avui dia s'exploten els jaciments petroliers de Haft Gel al nord i Agha Djari al sud. Encara és un mercat per les tribus de les muntanyes Zagros. El 1991 tenia 34.059 habitants, repartits principalment entre perses i àrabs.

## Referències

* ↑ Enciclopèdia de l'Islam, VIII, 431
# Hinata Miyazawa

Hinata Miyazawa (宮澤 ひなた, 28 de novembre de 1999) és una futbolista japonesa.

## Selecció del Japó

Va debutar amb la selecció del Japó el 2018. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2018 | 1 | 0 |
| Total | 1 | 0 |

## Referències

* ↑ 2018 Japan Football Association(japonès)

## Enllaços externs

* Hinata Miyazawa, Fitxa a Soccerway
# Luci Corneli Balb

Luci Corneli Balb és el nom dels següents personatges:
* Luci Corneli Balb Major (100 aC /97 aC, Gades), cavaller hispanoromà, pretor, propretor i cònsol el 40 aC
* Luci Corneli Balb Menor, fill de Publi Corneli Balb. Va néixer a Gades i va rebre la ciutadania romana junt amb el seu pare i el seu oncle Lluci Corneli Balb Major
# Melissa Franklin

Melissa Eve Bronwen Franklin (Edmonton, Canadà, 30 de setembre de 1956) és una física de partícules experimental, professora Mallinckrodt i Cap del Departament de Físiques a la Universitat Harvard. Va formar part de l'equip del col·lisionador Fermilab (Chicago) que va trobar la primera evidència de l'existència del quark cim. Fou la primera dona a obtenir una plaça de catedràtica al Departament de Física de Harvard. El 1993, fou escollida Fellow de la Societat Americana de Física.

## Carrera

Franklin va estudiar física a la Universitat de Toronto on es va llicenciar el 1977. Va obtenir el doctorat en física a la Universitat Stanford el 1982 amb una tesi sobre "Estudis seleccionats de desintegracions de charmonium" sota la supervisió de Gary Feldman, treballant a l'accelerador lineal SLAC de Stanford. Fou investigadora postdoctoral al laboratory LBL de la Universitat de Califòrnia a Berkeley. El 1988 esdevingué professora ajudant a la Universitat d'Illinois, tot treballant a Fermilab. El 1987 es va unir a la Universitat Harvard, esdevenint posteriorment la cap del departament de física. El 1995, com a membre de l'experiment CDF va ser coautora de l'article de descoberta del quark cim. Actualment és també membre de l'experiment ATLAS al CERN.

## Referències

* 1 2 Yount, Lisa. A to Z of Women in Science and Math (en anglès). Infobase Publishing, 2007, pàg. 94. ISBN 978-1-4381-0795-0.
* ↑ «Còpia arxivada». Arxivat de l'original el 2010-06-26. [Consulta: 24 febrer 2016].
# Lepidotrigla musorstom

Lepidotrigla musorstom és una espècie de peix pertanyent a la família dels tríglids.

## Descripció

* Fa 12,8 cm de llargària màxima.

## Hàbitat

És un peix marí, batidemersal i d'aigües fondes que viu entre 250-340 m de fondària.

## Distribució geogràfica

Es troba al Pacífic occidental: Nova Caledònia.

## Observacions

És inofensiu per als humans.

## Referències

* ↑ Günther A., 1860. Catalogue of the Acanthopterygian fishes in the collection of the British Museum. 2. Squamipinnes, Cirrhitidae, Triglidae, Trachinidae, Sciaenidae, Polynemidae, Sphyraenidae, Trichiuridae, Scombridae, Carangidae, Xiphiidae. Londres. Cat. Fishes v. 2. i-xxi + 1-548.
* ↑ uBio (anglès)
* ↑ Del Cerro, L. & Lloris, D., 1997. Gurnard fishes (Scorpaeniformes, Triglidae) from off New Caledonia, with description of five new species. Núm. 6. A: Séret, B. (ed.), Résultats des Campagnes MUSORSTOM, v. 17. Memoires du Museum National d'Histoire Naturelle (N. S.) (Série A) Zoologie v. 174: 91-124.
* 1 2 3 4 FishBase (anglès)

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Mas Negre (Púbol, la Pera)

El Mas Negre és una obra de la Pera (Baix Empordà) inclosa a l'Inventari del Patrimoni Arquitectònic de Catalunya.

## Descripció

Situat al nucli de Riuràs, és un casal desenvolupat a partir d'una estructura original simple, a la qual s'hi ha anat afegint diversos cossos al llarg del temps. La façana principal presenta una porta d'accés allindada, al primer pis hi ha dos balcons amb decoració a les llindes, una de les quals duu la data del 1767, i el pis de les golfes mostra dues obertures allindanades. Hi ha una construcció cilíndrica bastida damunt d'un pou, amb barana superior.
El conjunt és de pedra, amb cobertes de teula a una i dues vessants.

## Història

L'origen del mas Negre pot situar-se en el segle xv. El propietari actual té documents d'inicis d'aquell segle (1409) que fan referència a Pere Negre. No obstant això, l'edifici actual és el resultat d'una obra feta en la seva major part durant el segle xviii.

## Referències

* 1 2 3 «Mas Negre». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Al-Mazati

Abu-r-Rabí Sulayman ibn Yàkhlaf al-Mazatí fou un historiador, teòleg i jurista ibadita de la tribu àrab Mazata, d'una fracció que vivia al sud de l'actual Tunísia. Va néixer en data desconeguda, però no gaire llunyana de l'any 1000, i va morir el 1078/1079. Va escriure una història dels ibadites (Kitab as-siyar) amb les biografies de personatges ibadites cèlebres. Va escriure també alguna obra de teologia i de dret.

## Bibliografia

* J. Schacht, Bibliotèques et manuscrits abadites, revue Africaine, 1956.
* Ibadi Theology. Rereading Sources and Scholarly Works - Volum 4 de Studies on Ibadism and Oman- Editor: Ersilia, Francesca, Georg Olms Verlag, 2015 ISBN 3487148854 i ISBN 9783487148854
# Quba

* Per a altres significats, vegeu «Kanat de Quba».
Quba, Kubba, Kuba, Guba, Kuwa o Qubba és una ciutat de l'Azerbaidjan, capital del districte (rayon) del mateix nom.
El districte té una superfície de 7000 km² i limita al nord el riu Samur, a l'oest el rayon de Samur (Daguestan), al sud amb les muntanyes Shahdagh (4.252 metres al seu punt més alt) i Bababagh (3.627 metres) que separa el districte del de Shamaka.; al sud-est el rayon de Bakú, i a l'est la mar Càspia. La regió natural entre la plana i la muntanya s'anomena Djaf (o Jaf); la plana entre els rius Yalama i Belbele s'anomena Muskur; just al sud se situa la comarca de Shabaran. Altres comarques són Barmak (que porta el nom pel barmàquides que s'hi van refugiar sota Harun ar-Raixid), Shishpara, Tip, Khinalugh, Bodugh, Yukhari-bash, Sirt, Anakh-dara i Kabistan. La població del districte era el 1896 de 175.000 habitants dels quals 36,7% tats parlants del tati, 25% d'àzeris, 24% muntanyesos kura o kurins i 8% altres muntanyesos com els khinalug, els djek, els kriz, i els budugh. La regió forma part de l'Albània del Caucas; en època musulmana forma part del Xirvan. Shabaran, avui només unes ruïnes a la riba del riu Kulhan (en rus Gilkhin) fou un centre important poblat de cristians abans que Shamaka arribés a capital del Xirvan. A la riba del Kulhan encara hi ha una muralla entre la mar i les muntanyes Baba Dagh. La ciutat de Qubba (després Quba) fou fundada el 1750 a la riba dreta del Kudayl (a la riba esquerra hi ha el barri jueu de Qırmızı Qəsəbə). A la desembocadura del riu hi ha la rada de Nisabad (rus Nizovaya). A la rodalia hi ha la tomba del xirvanxah Kawus ibn Kaykubad (mort el 1373).
Fou kanat independent del 1680 al 1816 (vegeu Kanat de Quba) i llavors unit a Rússia a la província de Xirvan (del que fou un districte). Des de 1919 va quedar dins l'Azerbaidjan sota diferents governs, que després del 1921 foren dependents de la Unió Soviètica. El 1991 Azerbaidjan va esdevenir independent.

## Referències

* ↑ en Judæo-Tat: Qybə / Гъуьбэ / קאובּא

## Bibliografia

* Enciclopèdia de l'Islam, V, 287
# Coryphopterus bol

Coryphopterus bol és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 3,2 cm de longitud total.

## Distribució geogràfica

Es troba a Puerto Rico, les Illes Verges Nord-americanes i la costa atlàntica de Panamà.

## Referències

* ↑ Gill T. N. 1863. Descriptions of the gobioid genera of the western coast of temperate North America. Proc. Acad. Nat. Sci. Phila. v. 15. 262-267.
* ↑ BioLib (anglès)
* 1 2 FishBase (anglès)
* ↑ Victor, B.C. 2008. Redescription of Coryphopterus tortugae (Jordan) and a new allied species Coryphopterus bol (Perciformes: Gobiidae: Gobiinae) from the tropical western Atlantic Ocean. J. of the Ocean Science Foundation 1:1-19.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Miller, P.J. 1986 Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Vol. 3. UNESCO, París.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Henri Weber

Henri Weber (23 de juny de 1944, Khujand, Unió Soviètica - 26 d'abril de 2020, Avinyó, França) fou un polític francès i membre del Parlament Europeu per al nord-oest de França. Fou membre del Partit Socialista que forma part del Partit dels Socialistes Europeus, i formà part de la Comissió de Cultura i Educació del Parlament Europeu.

## Carrera

Nasqué a Leninabad (ara Khujand), Tadjikistan, Unió Soviètica, de pares jueus. El seu pare era rellotger. Henri Weber fou activista en l'aixecament de maig de 1968 i fou membre destacat del trotskista Jeunesse communiste révolutionnaire i de la Lliga Comunista Revolucionària abans d'unir-se al Partit Socialista. També fou un substitut de la Comissió d'Afers Econòmics i Monetaris, un membre de la delegació a la Comissió de Cooperació Parlamentària de la Unió Europea i Rússia, i un substitut de la delegació per a les relacions amb el Japó.
Va morir als 75 anys d'edat després de contagiar-se de COVID-19 durant la Pandèmia del 2020 a França.

## Referències

* ↑ Duc. «Coronavirus : le décès de Henri Weber, figure du PS et de mai 68» (en francès), 27-04-2020. [Consulta: 29 abril 2020].
# Luci Corneli Cinna

Luci Corneli Cinna és el nom dels següents personatges:
* Luci Corneli Cinna (cònsol el 127 aC)
* Luci Corneli Cinna (cònsol del 86 aC), líder del partit popular romà durant el període en què Sul·la, cap dels aristòcrates o optimates, era a l'Orient (87-84 aC)
* Luci Corneli Cinna (pretor)
* Luci Corneli Cinna (cònsol 32 aC)
# Martin Hess

Martin Hess (Heilbronn, 6 de febrer de 1987) Martin Hess és un futbolista alemany. Va començar com a futbolista al TSV Biberach.

## Referències

* ↑ «Hess, Martin» (en alemany). [Consulta: 2 setembre 2011].
* ↑ «Martin Hess» (en alemany). fussballdaten.de. [Consulta: 8 febrer 2010].
# Leporinus elongatus

Leporinus elongatus és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 39,8 cm de llargària total.

## Hàbitat

Viu en zones de clima subtropical.

## Distribució geogràfica

Es troba a Sud-amèrica: conques dels rius Paranà, de La Plata i São Francisco.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)
# Matando Cabos

Matando Cabos és una pel·lícula mexicana del 2004 dirigida per Alejandro Lozano. El film conta la història de Jaque (interpretat per Tony Dalton) i "el Mudo" (interpretat per Kristoff Raczynski), dos executius que han de trobar la manera de tornar al seu cap, Óscar Cabos (Pedro Armendáriz Jr.), sa i estalvi a casa, ja que per estranyes circumstàncies es troba tancat en roba interior al maleter del seu cotxe.
En 2013, es va estrenar a Espanya, una adaptació d'aquesta pel·lícula titulada ¿Quién mató a Bambi?, dirigida pel director Santi Amodeo.

## Argument

Oscar Cabos (Pedro Armendáriz Jr.) és un terrible magnat al qual tots deuen respecte, per a mala fortuna de "Jaque" (Tony Dalton) i "Mudo" (Kristoff Raczynski), ells ho tenen ficat en un bany inconscient. Aquesta problemàtica situació va començar quan Caps va descobrir a "Jaque" tenint relacions sexuals amb la seva filla Paulina Cabos (Ana Claudia Talancon), la qual cosa li va valer una pallissa i ara una molt mala experiència. Les vivències d'aquest parell d'amics i la seva mala fortuna, són el tema d'aquesta història que ens demostra que les coincidències tenen conseqüències...

## Repartiment

* Tony Dalton ... Javier "Jaque"
* Ana Claudia Talancón ... Paulina Cabos
* Kristoff Raczynski ... "El Mudo"
* Pedro Armendáriz Jr. ... Óscar Cabos
* Raúl Méndez ... Botcha
* Joaquín Cosio ... Ruben "Mascarita"
* Silverio Palacios ... Tony "El Canibal"
* Gustavo Sánchez Parra ... Nico
* Rocío Verdejo ... Lula
* Jacqueline Voltaire... Gabriela Cabos

## Premis

* MTV Movie Awards Mèxic 2005
    * Millor pel·lícula
    * Millor actor: Tony Dalton
    * Sexe més estrany: Jacqueline Voltaire, Silverio Palacios
* CANACINE - Premis 2005 (Càmera Nacional de la Indústria Cinematogràfica i del Videograma)
    * Premi nacional al millor director: Alejandro Lozano
Nominacions
* XLVII edició dels Premis Ariel 2005
    * Millor muntatge: Alberto de Toro
    * Millor maquillatge: Carlos Sánchez, Carmen de la Torre, Roberto Ortiz
    * Millors efectes especials: Alejandro Vázquez, Edgar “Chivata” Lezama
    * Millor actor secundari: Joaquín Cosio
    * Millor actor secundari: Raúl Méndez
* Festival de Cinema de Bogotà 2005
    * Millor pel·lícula: Alejandro Lozano
* MTV Movie Awards México 2005
    * Millor puntuació: Fobia (per a la cançó final "Más Caliente Que El Sol")

## Referències

* ↑ Se estrena "Matando Cabos", de Alejandro Lozano, Proceso, 13 de juliol de 2004
* ↑ Matando Cabos Arxivat 2021-04-09 a Wayback Machine. a la Cineteca Nacional
* ↑ 'Matando cabos', ¿una cinta infravalorada?, pintalodenegro.com
* ↑ Los cuerpos del delito, El País, 14 de novembre de 2013
* ↑ ‘Temporada de patos’ arrasa en la entrega de los premios Ariel de la Academia Mexicana de Cine, cineytele.com, 31 de març de 2005

## Enllaços externs

* Tràiler de la pel·lícula a YouTube
* Lemon Films
* Fitxa al Sistema de Información Cultural de la CONACULTA